Uitsluitsel oor InSight in sig | Maroela Media
Nasa sal binnekort besluit of voortgegaan kan word om 'n verdere $150 miljoen op die InSight-tuig te spandeer wat reeds na Mars moes vertrek het.
As die fout aan die tuig herstel kan word, sal dit in Mei 2018 na die rooi planeet gelanseer word. InSight se doel is om meer oor die dieper geologie van Mars te wete te kom.
Die probleem is dat die ruimte wat seismiese toerusting huisves, 'n klein lekkasie opgedoen het. As 'n motorband 'n lekkasie van dieselfde omvang opdoen, sou dit drie eeue neem voor dit weer nodig sou wees om die band te pomp. Dié ruimte moet 'n absolute vakuum bevat om die fynste beweging in Mars se oppervlak te kan meet.